**UUTISIA FORDILTA Huhtikuu 2015**

**Fordin kasvu Euroopassa jatkuu vahvana**

Maaliskuussa Ford kasvatti edelleen myyntiään Euroopassa koko markkinaa nopeammin. Fordin kokonaismyynti kasvoi 14,4 prosenttia edellisvuoden maaliskuuhun verrattuna. Myös markkinaosuus jatkoi kasvua ja on nyt 9,1 prosenttia.

Euroopassa uusien automallien vaikutus myyntiin näkyi selvästi ensimmäisen neljänneksen aikana. Mondeon myynti kasvoi viime vuoteen verrattuna 34 prosenttia, ja Kugan myynti 31 prosenttia. Lisäksi Ford onnistui valtaamaan hyötyajoneuvojen myynnin johtoaseman Euroopassa. Kaiken kaikkiaan Fordin markkinaosuus kasvoi 8,2 prosenttiin ensimmäisellä neljänneksellä, mikä vahvisti Fordin asemaa Euroopan toisiksi myydyimpänä automerkkinä.

Suomessa Ford oli maaliskuun viidenneksi myydyin henkilöautomerkki 7,0 prosentin markkinaosuudella. Ford-malleista myydyin oli Ford Focus, sijalla kahdeksan. Pakettiautoissa Ford on kolmen ensimmäisen kuukauden jälkeen ensirekisteröintitilaston toinen 25,1 prosentin markkinaosuudella.

Linkki tiedotteeseen: <https://media.ford.com/content/fordmedia/feu/en/news/2015/04/14/ford-sales-growth-continues-to-outpace-the-market-in-europe-in-f.html>

**Uusi Transit-mallisto nosti Fordin hyötyajoneuvojen ykköseksi**

Ford nousi Euroopan myydyimmäksi hyötyajoneuvojen valmistajaksi vuoden 2015 ensimmäisen neljänneksen aikana. Myynti kasvoi 42,4 prosenttia edellisvuoteen verrattuna. Fordin osuus hyötyajoneuvomarkkinoista kasvoi 13,3 prosenttiin. Ford ylsi hyötyajoneuvojen myynnissä parhaimpaan tulokseensa 20 vuoteen kasvaneen kysynnän ansiosta.

Myyntiä kasvatti pääasiallisesti uusi, aiempaa laajempi Transit-mallisto. Transit- ja Transit Custom
-mallien kysyntä kasvoi 27 prosenttia, ja Transit Connectin myynti kasvoi peräti 69 prosenttia. Ford Rangerin myynti kasvoi 46 prosenttia edellisvuodesta, ja auto oli segmenttinsä myydyin ajoneuvo.

Kaiken kaikkiaan Fordin hyötyajoneuvojen tilausten määrä kasvoi 87 prosenttia edellisvuodesta.

Linkki tiedotteeseen: <https://media.ford.com/content/fordmedia/feu/en/news/2015/04/14/ford-secures-no-1-position-for-commercial-vehicle-sales-in-europ.html>

**Yli kolmasosa ei käytä turvavyötä**

Fordin teettämä tuore tutkimus osoittaa, että yli kolmasosa takapenkin matkustajista Euroopassa rikkoo lakia jättämällä turvavyön käyttämättä. Lisäksi tuloksista paljastuu, että lähes neljäsosa kuljettajista ei vaadi takapenkin matkustajilta turvavyön käyttöä. Kyselyyn osallistui yli 7 100 aikuista eri puolilta Eurooppaa.

Tulokset osoittavat, että yli 40-vuotiaat jättävät todennäköisimmin turvavyön auki takapenkillä. Lisäksi he eivät yleensä vaadi turvavyön käyttöä. Sen sijaan vain 21 prosenttia 24-vuotiaista ja nuoremmista kertoi, että he eivät käytä turvavyötä takapenkillä.

European Transport Safety Council arvioi, että pelkästään EU:n alueella turvavyön käyttö esti 8 600 kuolemaa vuonna 2012. Lisäksi neuvosto raportoi, että vuonna 2013 auto-onnettomuuksissa menehtyneistä 1 900 henkilöstä jopa 60 prosenttia ei käyttänyt turvavyötä.

Turvavyöteknologioiden lisäksi Ford panostaa liikenneturvallisuuteen Driving Skills for Life -ohjelmallaan, joka on tarjonnut Euroopassa turvallisuuskoulutusta yli 6 100 nuorelle kuljettajalle.

Linkki tiedotteeseen: <https://media.ford.com/content/fordmedia/feu/en/news/2015/04/08/over-1-in-3-in-europe-risk-their-lives-by-ignoring-rear-seatbelt.html>

**Fordin suunnittelijat esittelivät luomuksiaan Salone del Mobile -tapahtumassa**

Fordin globaali muotoilutiimi esitteli joukon suunnittelemiaan esineitä Milanossa järjestetyssä Salone del Mobile -tapahtumassa. Näyttelyssä nähtiin muun muassa vene, kitara ja jalkapallopöytä. Kaikkien esineiden muotoilu sai inspiraation uudesta Ford GT -superautosta. Lisäksi Ford esitteli lampun, wifi-kaiuttimen sekä kaksi erilaista lounge-tilaa. Suunnittelijoiden luomuksissa on sovellettu samanlaisia ratkaisuja yhtenäisen portfolion muodostamiseksi.

Ford on myös luonut innovatiivisen valoinstallaation yhteistyössä Salone del Mobilen kanssa. Arkkitehti Attilio Stocchi on vastuussa projektista, joka on myös saanut innoituksensa Ford GT:stä.

Linkki tiedotteeseen: <https://media.ford.com/content/fordmedia/feu/en/news/2015/04/14/ford-designers-showcase-at-salone-del-mobile-a-guitar---sail-boa.html>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 187 000 henkilöä ja sillä on 62 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 23 tuotantolaitosta, joista 12 Ford omistaa kokonaan tai on enemmistöomistaja ja 11 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 010 3447 123

 rsalin1@ford.com